Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 1990. évi LVI. törvény módosításról*
Paragraph Index: 7

(2) A Tv. 6. §-ának (2) bekezdése helyébe a következő rendelkezés lép: „(2) A párt képviselőcsoportjának munkáját segítő köztisztviselők alkalmazásának pénzügyi feltételeit (illetmény, költségtérítések) az Országgyűlés hivatali szervezete költségvetéséből kell biztosítani, köztisztviselőnként a mindenkori illetményalap háromszorosával számolva. Az illetménykiegészítések és személyi juttatások, valamint a jubileumi jutalmak kifizetéséhez szükséges összeget az illetményalap háromszoros összegén felül kell megállapítani az illetményalap nagyságrendjében. Minden képviselőcsoport nyolc köztisztviselőre tarthat igényt, valamint minden harmadik tagja után egy további köztisztviselő alkalmazására jogosult.”

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes